**VI SPILLER HELT GRATIS.**

Børn ned til folkeskolealderen bliver tilbudt penge for at spille bordtennis, hvis de ser lovende ud O g vore bedste unge

kunne ikke drømme om at stille op uden at få penge for det. De er egentlig ikke rigtige proffer, fordi betalingen ligger langt under mindsteløn og kontanthjælp. Så de kan ikke leve af det.

Jeg har desværre ingen løsning på økonomiproblemet. Så mit bedste råd er: prøv at nyde at spille bordtennis. Det kan faktisk godt lade sig gøre. I syntes jo, at det var sjovt,da I begyndte-og vi gamle synes også, at det er sjovt-

så sjovt, at vi spiller helt gratis. Det er altså kun de 25 sure år fra I er 15 til I bliver 40, som I skal have fundet en løsning på.

Jeg erkender, at det ikke er let. I bliver kostet rundt af mere eller mindre kvalificerede trænere/ledere, der ofte tjener mere end jer. Der er heldigvis også gode ledere .Nogen der er til for jer, og ikke for sig selv. Led efter dem. De vil have forståelse for, at penge ikke er alt. Heldigvis,for det er jo ikke så godt, når man ikke har nogen.

Lige nu glæder 400 Nordeuropæiske veteraner sig til at spille mange kampe i en hel weekend på Amager. Hver spiller kan få min.8-10 kampe. De spiller stadig gratis.

Til sammenligning fik Maze kun én kamp til EM i Herning. Det, der ikke måtte ske,skete.

Det var jo ikke DBTUs fejl-i hvert fald ikke alene. Men som TV-mand Jan Harkamp sagde: det EM var alt for skrøbeligt. F.eks. håndboldspillerne får mange kampe til glæde for tilskuerne-også selv om de taber i starten.

Og Curlingpigerne var nær nået i OLsemi, altså med vinderchance,på trods af 3 indledende nederlag.

Nu har man barberet vor elitedivision ned til 3 mand- og nu har man slået ny-desværre bundrekord i tilskuere.

Ingen i Danmark gider se Sveriges nr.46 mod Sveriges nr.28 eller Kinas nr.2781.

Vi vil se på nogen ,vi kender, nogen vi kan holde med,og nogen som ikke er væk næste år, fordi kassen er tom.

Det kan godt være ,at klubbens egne er dårligere, men vi vil altså hellere se dem-det viser tilskuertallene.

Så tilbage til 4-mands hold. 6-mands-hold er endnu bedre, men det skal man nok have spillet 25 år i Tyskland for at forstå.Tyskerne har nu reduceret holdstørrelser-og er også gået tilbage!

Men netop et 6-mands-hold giver plads til en eller to supermænd i 1.parkryds,hvor man kan nyde kvaliteten,uden at de alene afgør holdkampen, samtidig med at klubbens egne spillere ikke som nu skubbes ud i mørket. Så bliver holdkampen pludselig også nærværende og mere spændende ved vi fra Tyskland. Det er nemlig sværere at forudsige resultater i 2.og især 3.parkryds. Pessimister påstår, at der ikke er nok spillere til 6.mands hold. Men det vil der blive. Klubbens egne talenter kan øjne en mulighed og tilskyndes til at træne - i stedet for som nu at opgive, fordi der alligevel ikke er plads til mig.

Klubbens egne spillere vil tiltrække familie og venner som en start , hvorfra tilskuerinteressen igen kan brede sig fra nuværende nulpunkt.

En 6-mands-holdkamp på 2 borde har samme antal kampe og varer lige så længe som vore 4-mands kampe.

At reducere holdkampenes varighed af hensyn til TV er simpelthen en misforståelse. Det kan man læse af tilskuernes reaktion. De bliver nu helt væk til de korte kampe.Hvis en sportsbegivenhed er interessant, så kommer TV!

Jeg spillede i øvrigt 1.division sidste uge, men blev forhindret i at spille min sidste kamp færdig,fordi vi havde vundet holdkampen. Usund indstilling, der igen er udtryk for, at det ikke er sjovt at spille bordtennis!

Niels Ramberg